

**คู่มือสำหรับประชาชน**



**กองช่าง**

**องค์การบริหารส่วนตำบลบ้านตาล**

**หมู่ 8 บ้านโคกเพชร ตำบลบ้านตาล อำเภอบำเหน็จณรงค์ จังหวัดชัยภูมิ 36220**

กองช่าง

 **อำนาจหน้าที่ส่วนกองช่าง**

 มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทางด้านวิศวกรรมการจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้าง งานการควบคุมอาคารตามระเบียบกฎหมาย งานแผนการปฏิบัติงานการ ก่อสร้างและซ่อมแซมบำรุงการควบคุมการก่อสร้างและซ่อมบำรุง งานแผนงานด้านวิศวกรรมเครื่องจักรกล การรวบรวมประวัติติดตาม ควบคุมการปฏิบัติงานเครื่องกล การควบคุม การบำรุงรักษาเครื่องจักรกลและยานพาหนะ งานเกี่ยวกับแผนงาน ควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิง และงานอื่น ๆ ที่เกี่ยวข้องและได้รับมอบหมาย

**ขออนุญาตขุดดินหรือถมดิน**

 การขุดดินหรือถมดิน ในเขตองค์การบริหารส่วนตำบล จะต้องแจ้งต่อ อบต.ไม่ว่าพื้นที่จะมากหรือน้อย

**ข้อแนะนำเกี่ยวกับการขุดดิน-ถมดิน ตาม พ.ร.บ. การขุดดิน-ถมดิน พ.ศ. 2543**

ดิน หมายความรวมถึง หิน กรวด หรือทราย และอินทรียวัตถุต่าง ๆ ที่เจือปนกับดิน

พื้นดิน หมายความว่า พื้นผิวของที่ดินที่เป็นอยู่ตามสภาพธรรมชาติ

ขุดดิน หมายความว่า กระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดิน

บ่อดิน หมายความว่า แอ่ง บ่อ สระ หรือช่องว่างใต้พื้นดิน ที่เกิดจากการขุดดิน

ถมดิน หมายความว่า การกระทำใดๆ ต่อดินหรือพื้นดินเพื่อให้ระดับดินสูงขึ้นกว่าเดิม

เนินดิน หมายความว่า ดินที่สูงขึ้นกว่าระดับพื้นดินโดยการถมดิน

แผนผังบริเวณ หมายความว่า แผนที่แสดงสภาพที่ดิน ที่ตั้ง และขอบเขตของที่ดินที่จะขุดดินหรือถมดิน

รวมทั้งที่ดินและสิ่งปลูกสร้างที่อยู่ข้างเคียง

รายการ หมายความว่า ข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือดำเนินดิน ระยะห่างจากขอบบ่อดินหรือดำเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดิน

**การถมดิน**

ผู้ที่ประสงค์จะทำการถมดินไม่เกิน 2,000 ตารางเมตร หรือ 1 ไร่ 2 งาน หรือมีพื้นที่ตามที่เจ้าพนักงานท้องถิ่นประกาศกำหนด จะต้องจัดให้มีการระบายน้ำเพียงพอที่ไม่ก่อให้เกิดความเดือดร้อนแก่เจ้าของที่อยู่ข้างเคียงหรือบุคคลอื่น

 การถอมดินเกิน 2,000 เมตร จะต้องแจ้งการถมดินต่อเจ้าพนักงานท้องถิ่น และหากภารถมดินเกิน 2,000 ตารางเมตร และสูงเกิน 2 เมตร จะต้องแบบแปลน รายการประกอบแบบแปลนรายการคำนวณของผู้ได้รับใบอนุญาตให้ประกอบอาชีพวิศวกรรมควบคุม สาขาวิศวกรรมโยธาไม่ต่ำกว่าระดับสามัญวิศวกร

**การขุดดิน**

ผู้ที่ประสงค์จะทำการขุดดิน ที่มีความลึกจากระดับพื้นดินเกิน 3 เมตร หรือพื้นที่ปากบ่อดิน เกิน 1,000 ตารางเมตร มีความลึกหรือพื้นที่ตามเจ้าพนักงานท้องถิ่นกำหนด

**เอกสารที่ต้องใช้ในการขออนุญาตขุดดิน – ถมดิน ดังนี้**

1. แบบแปลน-รายละเอียดการขุดดิน-ถมดิน จำนวน 1 ชุด
2. สำเนาทะเบียนบ้านผู้ขออนุญาต จำนวน 1 ชุด
3. สำเนาบัตรประจำตัวประชาชน (หน้า-หลัง)ผู้ขออนุญาต จำนวน 1 ชุด
4. สำเนาโฉนดที่ดิน ทุกหน้า (ห้ามย่อ-ขยาย) จำนวน 1 ชุด
5. สำเนาใบอนุญาตในผู้ประกอบอาชีพวิศวกรรมควบคุม จำนวน 1 ชุด
6. สำเนารับรองเป็นผู้ประกอบวิชาชีพวิศวกรรมควบคุม จำนวน 1 ชุด

**กรณีผู้ขออนุญาตมิได้ถือกรรมสิทธิ์ในที่ดิน (ขุดดิน-ถมดินในที่ดินของผู้อื่นเพิ่ม) หลักฐาน**

**ดังนี้**

1. หนังสือยินยอมเจ้าของที่ดิน จำนวน 1 ชุด
2. สำเนาทะเบียนบ้าน เจ้าของที่ดิน จำนวน 1 ชุด
3. สำเนาบัตรประจำตัวประชาชนเจ้าของที่ดิน จำนวน 1 ชุด

**กรณีผู้ขออนุญาตมิได้ยื่นขอรับใบอนุญาตด้วยตนเอง เพิ่มหลักฐาน ดังนี้**

1. หนังสือมอบอำนาจ ติดอากรแสตมป์ 10-30 บาท จำนวน 1 ชุด
2. สำเนาทะเบียนบ้านของผู้ได้รับมอบอำนาจ จำนวน 1 ชุด
3. สำเนาบัตรประจำตัวประชาชน จำนวน 1 ชุด

**บทกำหนดโทษ**

 ผู้ใดทำการขุดดินหรือทำการถมดินโดยไม่ได้รับใบแจ้งจากเจ้าพนักงานท้องถิ่น ต้องระวางโทษจำคุกไม่เกิน 1 ปี หรือปรับไม่เกิน 50,000 บาท หรือทั้งจำทั้งปรับ

**ค่าธรรมเนียม**

ค่าธรรมเนียมใบรับแจ้งการขุดดินหรือการถมดิน ฉบับละ 500 บาท

**ระยะเวลาการให้บริการ**

ประมาณ 15 วัน

**สถานที่/ช่องทางการให้บริการ**

 **กอง**ช่าง องค์การบริหารส่วนตำบลบ้านตาล

 หมายเลขโทรศัพท์ : 044 – 056023 / ติดต่อด้วยตนเอง ณ หน่วยงาน

**ระยะเวลาเปิดให้บริการ**

 วันจันทร์ ถึง วันศุกร์ (ยกเว้นวันหยุดราชการ)

 ตั้งแต่เวลา 08.30 น. – 16.30 น.

**ช่องทางการร้องเรียน**

ร้องเรียน ณ ช่องทางที่ยื่นคำขอ (กองช่าง องค์การบริหารส่วนตำบลบ้านตาล)

หมายเหตุ องค์การบริหารส่วนตำบลบ้านตาล หมู่ 8 บ้านโคกเพชร ตำบลบ้านตาล  อำเภอบำเหน็จณรงค์ จังหวัดชัยภูมิ 36220

โทรศัพท์ : 044 – 056023

<https://bantan.go.th/>

 **WWW.face book.com/อบตบ้านตาล-อำเภอบำเหน็จณรงค์-ชัยภูมิ**

**การขออนุญาตก่อสร้างอาคาร**

 ตามพระราชบัญญัติควบคุมอาคาร พ.ศ. 2522 และแก้ไขเพิ่มเติม (ฉบับที่ 4) พ.ศ. 2550 ในการก่อสร้าง การดัดแปลง การรื้อถอน เคลื่อนย้าย การใช้สอยอาคารภายในองค์การบริหารส่วนตำบลต้องได้รับอนุญาตจากองค์การบริหารส่วนตำบล จึงจะดำเนินการได้ ทั้งนี้เพราะองค์การบริหารส่วนตำบลมีหน้าที่ควบคุม เพื่อประโยชน์แห่งความมั่นคง แข็งแรง ความปลอดภัย การป้องกันอัคคีภัย การรักษาคุณภาพสิ่งแวดล้อม การผังเมือง การสภาปัตยกรรม และการอำนวยความสะดวกในการจราจร เพื่อให้ประโยชน์ของผู้อยู่อาศัยในอาคาร

**มีหลักเกณฑ์ดังนี้**

1. ให้ยื่นคำร้องขออนุญาต (อ.1) ที่กองช่าง
2. แบบก่อสร้างแผนผังและรายการประกอบแบบ จำนวน 3 ชุด
3. สำเนาบัตรประจำตัวประชาชนของผู้ขออนุญาต จำนวน 1 ชุด
4. สำเนาทะเบียนบ้านของผู้ขออนุญาต จำนวน 1 ชุด
5. สำเนาโฉนดที่ดิน, นส.3 ถ่ายจากต้นฉบับจริงทุกหน้า จำนวน 1 ชุด
6. รับรองเอกสารถูกต้องในเอกสารทุกฉบับ

**มีหลักเกณฑ์ดังนี้**

1. หนังสือยินยอมเจ้าของที่ดิน
2. สำเนาบัตรประจำตัวประชาชน ผู้ถือกรรมสิทธิ์ที่ดิน จำนวน 1 ชุด
3. สำเนาทะเบียนบ้าน ผู้ถือกรรมสิทธิ์ที่ดิน จำนวน 1 ชุด
4. รับรองเอกสารถูกต้องในเอกสารทุกฉบับ

**กรณีตกลงก่อสร้าง/ดัดแปลงอาคาร โดยวิธีทำผนังร่วมกันกับบุคคลอื่น มีหลักเกณฑ์ดังนี้**

1. หนังสือตกลงก่อสร้าง/ดัดแปลงอาคาร โดยวิธีทำผนังร่วมกัน จำนวน 1 ชุด
2. สำเนาบัตรประจำตัวประชาชน ผู้ถือกรรมสิทธิ์ที่ดินผู้ขอทำความตกลง จำนวน 1 ชุด
3. สำเนาทะเบียนบ้าน ผู้ถือกรรมสิทธิ์ที่ดินผู้ขอทำความตกลง จำนวน 1 ชุด
4. สำเนาบัตรประจำตัวประชาชน ผู้ถือกรรมสิทธิ์ที่ดิน จำนวน 1 ชุด
5. สำเนาทะเบียนบ้าน ผู้ถือกรรมสิทธิ์ที่ดิน จำนวน 1 ชุด
6. รับรองเอกสารถูกต้องในเอกสารทุกฉบับ

**การพิจารณา**

1. ในการตรวจพิจารณารายละเอียดแบบแปลน องค์การบริหารส่วนตำบลสั่งให้ผู้ขอใบอนุญาตแก้ไขเปลี่ยนแปลงผังบริเวณแบบแปลน รายการประกอบแบบแพลน หรือรายการคำนวณที่ได้ยื่นไว้ให้ถูกต้องตาม พ.ร.บ.ควบคุมการก่อสร้างอาคาร พ.ศ. 2479 และ พ.ร.บ.ควบคุมอาคาร พ.ศ.2522และแก้ไขเพิ่มเติมตาม พ.ร.บ.ควบคุมอาหาร (ฉบับที่ 2) พ.ศ. 2535 และกฎกระทรวงต่าง ๆ ที่เกี่ยวข้อง
2. อาคารประเภทควบคุมการใช้ เมื่อก่อสร้างแล้วเสร็จจะต้องแจ้งกองช่างทำการตรวจสอบเพื่อขอใบรับรองการใช้อาคารก่อนเปิดใช้อาคารหรือให้ผู้อื่นใช้
3. การขออนุญาตก่อสร้างตามมาตรา 39 ทวิ โดยไม่ต้องได้รับอนุญาตจากเจ้าพนักงานท้องถิ่น จะต้องดำเนินการแจ้งให้พนักงานท้องถิ่นทราบตามแบบที่กำหนด พร้อมทั้งแจ้งข้อมูลและยื่นเอกสาร
4. ชื่อผู้รับผิดชอบงานออกแบบ (วุฒิสถาปนิก) พร้อมสำเนาบัตรประชาชน
5. ชื่อของผู้รับงานออกแบบและคำนวณอาคาร (วุฒิวิศวกร) พร้อมสำเนาบัตร ประจำตัว
6. ชื่อผู้ควบคุม (ตามกฎหมายวิชาชีพสถาปัตยกรรม-วิศวกรรม พร้อมสำเนาบัตรประจำตัว)
7. แผนผังบริเวณ แบบแปลน รายการประกอบแบบ รายการคำนวณ
8. วันเริ่มต้น และวันสิ้นสุด การดำเนินการก่อสร้างอาคาร
9. อาการพักอาศัยไม่เกิน 2 ชั้น ใช้เวลาในการพิจารณาไม่เกิน 20 วัน ไม่รวมระยะเวลาแก้ไขแบบแปลน
10. อาคารพาณิชย์ อาคารขนาดใหญ่ อาคารประเภทควบคุมการใช้ ใช้เวลาในการพิจารณา 33 วัน (ไม่รวมระยะเวลาแก้ไขแบบแปลน)
11. ยกเว้นในกรณีที่มีข้อขัดข้อง จะใช้เวลาพิจารณาตามที่ได้กำหนดไว้ใน พ.ร.บ.ควบคุมอาคาร

(ตามกฎกระทรวง ฉบับที่ 10 พ.ศ. 2528)

1. ผู้ขอรับใบอนุญาตต้องแนบเอกสารเกี่ยวกับแผนผังบริเวณ แบบแปลนรายการประกอบแบบแปลน จำนวน 5 ฟุต พร้อมกับคำขอ อาคารสาธารณะ อาคารพิเศษ หรืออาคารที่ก่อสร้างด้วยวัตถุถาวรและวัตถุทนไฟเป็นส่วนใหญ่ ต้องแนบรายการคำนวณ 1 ชุด
2. เมื่อพนักงานท้องถิ่นได้พิจารณาแผนผังบริเวณ แบบแปลนรายการประกอบแนบแปลนและรายการคำนวณ (ถ้ามี) ถูกต้องแล้ว ให้เจ้าพนักงานท้องถิ่นออกใบอนุญาตได้
3. อาคารประเภทควบคุมการใช้เมื่อทำการก่อสร้างเสร็จแล้ว ให้เจ้าของอาคารหรือผู้ครอบครองอาคารยื่นคำขอใบรับรองต่อเจ้าพนักงานท้องถิ่น
4. ในกรณีเจ้าของอาคาร ประสงค์จะใช้อาคารเพื่อกิจการประเภทควบคุมการใช้ จะเปลี่ยนการใช้อาคารให้ยื่นคำขออนุญาตเปลี่ยนการใช้อาคารนั้น
5. ในกรณีที่เจ้าของอาคารอเนกประสงค์จะดัดแปลงหรือใช้จอดรถเพื่อการอื่นและก่อสร้างที่จอดรถแทนของเดิมให้ยื่นคำขออนุญาตต่อเจ้าพนักงานท้องถิ่น
6. ผู้ได้รับใบอนุญาตประสงค์จะขอต่ออายุใบอนุญาตก่อสร้างอาคาร เพื่อให้ยื่นคำขอต่ออายุใบอนุญาตต่อเจ้าพนักงานท้องถิ่นก่อนใบอนุญาตสิ้นอายุ
7. ในกรณีที่ใบอนุญาตหรือใบรับรองสูญหาย ถูกทำลายหรือชำรุด ให้ยื่นคำขอรับแทนใบอนุญาตหรือใบแทนใบรับรองจากเจ้าพนักงานท้องถิ่น ภายในวัน 15 วัน นับแต่วันที่ได้รับทราบถึงการสูญหาย
8. ผู้ได้รับใบอนุญาต ผู้ใดประสงค์จะโอนใบอนุญาตก่อสร้างอาคารให้แก่บุคคลอื่น ให้ยื่นคำขออนุญาตต่อเจ้าพนักงานท้องถิ่น เมื่อเห็นเห็นเป็นการสมควร ให้เจ้าพนักงานท้องถิ่นออกหนังสือแจ้งอนุญาตให้โอนใบอนุญาตให้แก่ผู้ขอโอนใบอนุญาตได้
9. แผนผังบริเวณ แบบแปลน รายการประกอบแบบแปลน และรายการคำนวณต้องเป็นสิ่งพิมพ์ สำเนาภาพถ่ายหรือเขียนด้วยหมึก และต้องเป็นไปตามหลักเกณฑ์และเงื่อนไข ดังต่อไปนี้
* มาตราส่วน ให้ใช้มาตราเมตริก
* แผนผังบริเวณ ให้ใช้มาตราเมตริก
* แสดงขอบนอกของอาคารที่ขออนุญาตถึงขอบเขตของที่ดินทุกด้าน
* ระยะห่างระหว่างอาคารต่าง ๆ ที่มีอยู่แล้ว และอาคารที่ขออนุญาตในขอบเขตของที่ดิน
* ลักษณะและขอบเขตของที่สาธารณะพร้อมด้วยเครื่องหมายทิศ
* ให้แสดงทางระบายน้ำออกจากอาคารไปสู่ทางระบายน้ำสาธารณะ พร้อมทั้งแสดงเครื่องหมายชี้ทิศทางน้ำไหลและส่วนลาด
* แสดงระดับพื้นชั้นล่างของอาคารและความสัมพันธ์กับระดับทาง หรือถนนสาธารณะที่ใกล้ที่สุดและระดับพื้นดิน
* ให้แสดงแผนผังบริเวณที่จะทำการเคลื่อนย้ายอาคารไปอยู่ในที่ใหม่ให้ชัดเจน
* แบบแปลนให้ใช้มาตราส่วนไม่เล็กกว่า 1 ใน 100 โดยต้องแสดงแปลนพื้นรูปด้าน (ไม่น้อยกว่า 2 ด้าน) รูปตัดขวาง รูปตัดทางยาว ผังคานรับพื้นชั้นต่าง ๆ และผังฐานรากของอาคารพร้อมด้วยรายละเอียด
* แบบแปลน ต้องมีรูปรายละเอียดอย่างชัดเจนเพียงพอที่จะพิจารณาตามกฎหมาย
* แบบแปลน สำหรับการดัดแปลงอาคารให้แสดงส่วนต่าง ๆ ของอาคารที่จะก่อสร้างให้ชัดเจน
* แบบแปลน สำหรับการดัดแปลงอาคารให้แสดงส่วนที่มีอยู่เดิมและส่วนที่จะดัดแปลงให้ชัดเจน
* แบบแปลน สำหรับการรื้อถอนอาคาร ให้แสดงขั้นตอนวิธีการตลอดจนความปลอดภัยในการรื้อถอนอาคาร
* แบบแปลน สำหรับการเคลื่อนย้ายอาคาร ให้แสดงขั้นตอน วิธีการ ความมั่นคงแข็งแรง ตลอดจนความปลอดภัยในการเคลื่อนย้ายอาคาร
* สำหรับอาคารที่มีรูปตัดทางขวางหรือรูปตัดทางยาวของอาคาร มีความกว้าง ความยาวหรือความสูงเกิน 90 เมตร แบบแปลนจะใช้มาตรา ส่วนเล็กกว่า 1 ใน 100 ก็ได้ แต่ต้องไม่เล็กกว่า 1 ใน 250
* แบบแปลนสำหรับการเปลี่ยนแปลงการใช้อาคาร ให้แสดงส่วนที่ใช้อยู่เดิม และส่วนที่จะเปลี่ยนการใช้ใหม่ให้ชัดเจน
* รายการประกอบแบบแปลน ให้แสดงรายละเอียดเกี่ยวกับคุณภาพและชนิดของวัสดุตลอดจนวิธีปฏิบัติ หรือวิธีการสำหรับการก่อสร้างอาคาร
* รายการคำนวณให้แสดงวิธีการตามหลักวิศวกรรมศาสตร์
1. ผู้รับผิดชอบงานออกแบบ หรือผู้รับผิดชอบงานออกแบบและคำนวณ ต้องลงลายมือชื่อพร้อมเขียนชื่อตัวบรรจง ที่อยู่พร้อมกับคุณวุฒิของผู้รับผิดชอบดังกล่าวไว้ในแผนผังบริเวณ แบบแปลน รายการประกอบแปลน และรายการคำนวณแต่ละชุดด้วย ผู้ประกอบวิชาชีพสถาปัตยกรรมควบคุมวิศวกรรมควบคุมให้ระบุเลขทะเบียนในใบอนุญาตไว้ด้วย

**ค่าธรรมเนียม**

* ใบอนุญาตก่อสร้างอาคาร ฉบับละ 20 บาท
* ใบอนุญาตดัดแปลงอาคาร ฉบับละ 10 บาท
* ใบอนุญาตรื้อถอน ฉบับละ 10 บาท
* ค่าธรรมเนียมการตรวจแบบแปลนบ้านพักอาศัยทั่วไป สูงไม่เกิน 2 ชั้น คิดค่าธรรมเนียมตารางเมตรละ 0.50 บาท
* ค่าธรรมเนียมการตรวจแบบแปลนอาคารที่สูงเกิน 2 ชั้น แต่ไม่เกิน 3 ชั้น คิดค่าธรรมเนียม ตารางเมตรละ 2 บาท
* ค่าธรรมเนียมการตรวจแบบแปลนอาคารที่สูงเกินกว่า 3 ชั้นขึ้นไป คิดค่าธรรมเนียมตารางเมตรละ 1 บาท

**การต่ออายุใบอนุญาต**

* ใบอนุญาตก่อสร้างอาคาร ฉบับละ 20 บาท
* ใบอนุญาตดัดแปลงอาคาร ฉบับละ 10 บาท
* ใบอนุญาตรื้อถอน ฉบับละ 10 บาท
* ใบอนุญาตเคลื่อนย้าย ฉบับละ 10 บาท

ที่มา : กฎกระทรวง ฉบับที่ 7 (พ.ศ. 2528) ออกตามความใน พ.ร.บ. ควบคุมอาหาร พ.ศ. 2522

**รื้อถอนต่อเติมหรือการเคลื่อนย้าย อาคารต่าง ๆ ในเขตองค์การบริหารส่วนตำบล โปรดติดต่อขออนุญาตได้ที่**

**อัตราโทษและค่าปรับ**

ผู้ใดฝ่าฝืนหรือไม่ปฏิบัติตาม มาตรา 21 เมตร มาตรา 22 มาตรา 31 มาตรา 32 มาตรา 33 มาตรา 34 มาตรา 52 วรรคมก มาตรา 57 หรือมาตรา 60 ต้องระวางโทษจำคุกไม่เกิน 3 เดือน หรือปรับไม่เกิน 60,000 บาท หรือทั้งจำทั้งปรับ

 นอกจากต้องระวางโทษตามวรรคหนึ่งแล้ว ผู้ฝ่าฝืนหรือไม่ปฏิบัติตามมาตรา 21 มาตรา 31 มาตรา 32 มาตรา 34 หรือมาตรา 34 หรือมาตรา 57 ยังต้องระวางโทษปรับอีกไม่เกิน 60,000 บาท ตลอดเวลาที่ยังฝ่าฝืนหรือจนกว่าจะได้ปฏิบัติให้ถูกต้อง

 ผู้ใดไม่ปฏิบัติตามมาตรา 30 วรรคหนึ่ง มาตรา 38 มาตรา 39 หรือมาตรา 39 ตรี วรรคหนึ่งต้องระวางโทษปรับไม่เกิน 10,000 บาท

**ข้อแนะนำเพิ่มเติมเกี่ยวกับการก่อสร้างอาคาร**

1. ห้ามมิให้ก่อสร้างอาคารหรือส่วนของอาคารยื่นออกมา ในหรือเหนือทางหรือที่สาธารณะ
2. อาคารที่ทำด้วยไม้หรือวัตถุไม่ทนไฟเป็นส่วนใหญ่ หรือก่อด้วยอิฐไม่เสริมเหล็ก จะก่อสร้างได้ไม่เกิน

2 ชั้น

1. อาคารที่ก่อสร้างเกิน 3 ชั้น โรงมหรสพหรือหอประชุมที่สร้างเกิน 1 ชั้น นอกจากมีบันไดตามปกติ ต้องมีทางหนีไฟ อย่างน้อยอีก 1 แห่ง
2. อาคารที่ก่อสร้างเกิน 7 ชั้น ให้มีทางหนีไฟทางอากาศได้ตามสภาพที่เหมาะสม
3. การก่อสร้างอาคารริมทางสาธารณะที่มีความกว้างทางไม่ถึง 6 เมตร ให้ร่นแนวของอาคารห่างจากศูนย์กลางทางสาธารณะ อย่างน้อย 3 เมตร
4. ตึกแถว ห้องแถว อาคารพาณิชย์ โรงงานอุตสาหกรรม อาคารสาธารณะ ที่ก่อสร้างริมทางสาธารณะ ที่มีความกว้างทางตั้งแต่ 10 เมตรขึ้นไป ให้ร่นแนวอาคารห่างจากศูนย์กลางทางสาธารณะ อย่างน้อย 6 เมตร
5. ตึกแถว ห้องแถว อาคารพาณิชย์ โรงงานอุตสาหกรรม อาคารสาธารณะ อาคารสาธารณะ ที่ก่อสร้างริมทางสาธารณะ ที่มีความกว้างทางตั้งแต่ 10 เมตรเป็นต้นไป ให้ร่นแนวอาคารห่างจากศูนย์กลางทางสาธารณะอย่างน้อย 1 ใน 10 ของความกว้างทางสาธารณะ สำหรับทางสาธารณะที่กว้างกว่า 20 เมตร ให้ร่นแนวอาการห่างจากสาธารณะอย่างน้อย 2 เมตร
6. ห้ามมิให้ก่อสร้างอาคารสูงกว่าระดับพื้นดินเกิน 2 เท่าของระยะจากผนังด้านหน้าของอาคาร จรดแนวทางสาธารณะฟากตรงข้าม
7. ยอดหน้าต่างประตูในอาคารให้ทำสูงไม่น้อยกว่า 1.80 เมตร และบุคคลที่อยู่ในห้องสามารถเปิดประตูหน้าต่าง และออกจากห้องนั้นโดยสะดวก
8. ช่องทางเดินในอาคารสำหรับบุคคลใช้สอยหรือพักอาศัย ให้ทำกว้างไม่น้อยกว่า 1 เมตรกับมิให้มีเสากีดกั้น ให้ส่วนใดแคบกว่าส่วนที่กำหนดนั้น ทั้งนี้ต้องให้มีแสงสว่างแลเห็นได้ชัด
9. วัตถุมุงหลังคาทำด้วยวัตถุทนไฟ เว้นแต่อาคารซึ่งตั้งอยู่ห่างจากอาคารซึ่งมุงด้วยวัสดุทนไฟ หรือห่างจากเขตที่ดิน ทางสาธารณะเกิน 40 เมตร
10. รั้วหรือกำแพงทำได้สูงไม่เกิน 3 เมตร หรือระดับถนน
11. อาคารที่ก่อสร้างชิดเขตที่ดินข้างเคียงให้เฉพาะฝาหรือผนังทึบ ไม่มีประตูหน้าต่างหรือช่องระบายอากาศอยู่ชิดเขต
12. ตึกแถวที่มีดาดฟ้าสร้างเชิงชิดเขตที่ดินข้างเคียงให้สร้างผนังทึบ ด้านชิดเขตสูงเกิน 1.50 เมตร
13. อาคารชุดพักอาศัย อาคารขนาดใหญ่ไม่ใช่ตึกแถว ห้องแถว ที่มีเนื้อที่ไม่เกิน 2,000 ตร.ม. หรือโรงแรม ต้องจัดให้มีที่ทิ้งขยะ
14. อาคารที่ใช้เป็นสถานบริการจำหน่ายน้ำมันแก๊ส ที่ประกาศโดยกรมโยธาธิการ
15. ห้องแถว ตึกแถว ที่ปลูกในแนวเดียวกัน ไม่ว่าจะเป็นเจ้าของเดียวกันหรือไม่ ให้เว้นระยะไม่น้อยกว่า 4 เมตร โดยมิมีสิ่งกีดขวางและปกคลุม ทุกระยะ 22 ห้องติดกัน
16. อาคารสูงตั้งแต่ 15 เมตร ขึ้นไป มีเนื้อที่รวมทุกชั้นเกิน 1,0000 ตร.ม. หรืออาคารใดที่เนื้อที่ทุกขั้นรวมเกิน 2,0000

**ค่าธรรมเนียม**

 ประมาณ 15 วัน

**สถานที่/ช่องทางการให้บริหาร**

กองช่าง องค์การบริหารส่วนตำบลบ้านตาล

**ระยะเวลาเปิดให้บริการ**

 **วันจันทร์ ถึง วันศุกร์ (ยกเว้นวันหยุดราชการ)**

 ตั้งแต่เวลา 08.30 น. – 16.30 น.

**ช่องทางการร้องเรียน**

ร้องเรียน ณ ช่องทางที่ยื่นคำขอ (กองช่าง องค์การบริหารส่วนตำบลบ้านตาล)

หมายเหตุ องค์การบริหารส่วนตำบลบ้านตาล หมู่ 8 บ้านโคกเพชร ตำบลบ้านตาล  อำเภอบำเหน็จณรงค์ จังหวัดชัยภูมิ 36220

โทรศัพท์ : 044 – 056023

<https://bantan.go.th/>

 **WWW.face book.com/อบตบ้านตาล-อำเภอบำเหน็จณรงค์-ชัยภูมิ**